**VILNIAUS RAJONO SAVIVALDYBĖS ADMINISTRACIJA**

**ŠVIETIMO SKYRIAUS**

**2016-2017 MOKSLO METŲ**

**VEIKLOS ATASKAITA**

**2017-08-29**

**Vilnius**

Švietimas – mokymo bei mokymosi procesas, kuriuo siekiama suformuoti asmeniui visaverčio savarankiško gyvenimo pagrindus ir padėti jam visą gyvenimą tobulinti savo gebėjimus. Švietimas Vilniaus rajone yra prioritetinė savivaldybės sritis, dėl to didžioji biudžeto dalis skiriama būtent švietimui.

Švietimo skyrius, bendradarbiaudamas su vietos gyventojų bendruomenėmis, pedagogais, tėvais, jaunimu, nuolat stiprina švietimo įstaigų socialines funkcijas ir kuria atviras mokyklas įvairių gebėjimų vaikams, efektyviai sprendžia mokinių pavėžėjimo organizavimo klausimus, užtikrina kokybišką švietimo teikimą rajono gyventojams, rūpinasi, kad su vaikais ir jaunimu dirbtų kompetentingi, aukštos kvalifikacijos pedagogai, kurie nuolat tobulintų savo kvalifikaciją ir ugdymo procesas taptų įdomesnis, patrauklesnis mokiniams.

Glaudžiai bendradarbiaujant su socialiniais partneriais, tokiais kaip policija, visuomenės sveikatos biuru, Vilniaus rajono centrine poliklinika ir kitais, švietimo įstaigose tikslingai vykdoma narkomanijos, alkoholizmo, savižudybių prevencinė veikla, stiprinama vaikų ir paauglių psichinė ir fizinė sveikata, tobulinami jų socialiniai įgūdžiai ir kompetencijos, pavyzdžiui, mokyklose socialiniai partneriai skaito paskaitas aktualiais mokiniams klausimais, mokiniai dalyvauja tokiuose konkursuose ir projektuose kaip ,,Šviesoforas“, ,,Sveikatiada“, ,Per atostogas riedėk saugiai“, ,,Sveikuolių sveikuoliai“, „Mes prieš narkotikus“, ,,Mes prieš rūkymą“, ,,Prevencijos simbolis“, ,,Gražiausia šypsena”, „Tu gali įveikti stresą“, ,,Vaikų teisės vaiko akimis“ ir kitos, dauguma savivaldybės švietimo įstaigų dalyvauja tokiose programose kaip ,,Pienas vaikams“ ir ,,Vaisiai mokykloms“.

Ypatingas dėmesys skiriamas vaikų užimtumo politikai, papildomam ir neformaliajam ugdymui, laisvalaikio veiklos formų įvairovei, vasaros poilsiui, socializacijai, tradicijų puoselėjimui, vertybių bei moralinių normų ugdymui. Kryptingai vykdomas gabių ir specialiųjų ugdymo(si) poreikių turinčių vaikų ugdymas, motyvavimas ir skatinimas. Mokyklose dirba pagalbos mokiniui specialistai. 2017 m. kaip ir kiekvienais metais mokyklų bendruosiuose ugdymo ir veiklos planuose yra numatyti darbo su gabiais bei specialiųjų ugdymosi poreikių mokiniais metodai ir būdai.

Vilniaus rajono savivaldybės administracijos Švietimo skyrius 2016-2017 m. m. savo veiklą vykdė pagal Švietimo skyriui priskirtas funkcijas, siekdamas įgyvendinti Vilniaus rajono savivaldybės strateginio plėtros plano 2016-2023 m. ilgalaikės plėtros prioritetą švietimo srityje - **kokybišką ir prieinamą švietimo paslaugų visuomenei užtikrinimą**, taip pat Vilniaus rajono savivaldybės 2016-2018 metų strateginio veiklos plano Švietimo kokybės ir prieinamumo gerinimo programą bei Švietimo skyriaus 2017 m. veiklos planą, ypatingą dėmesį skirdamas šiems metams nusistatytiems rajono švietimo prioritetams:

Siekti geresnių mokinių mokymosi rezultatų;

Gerinti gimtųjų ir valstybinės kalbų ugdymo kokybę;

Sudaryti mokiniams galimybes dalyvauti įvairesnėse neformaliojo vaikų švietimo programose tenkinant jų poreikius;

Aktyviau dalyvauti prevencinėse programose ir projektuose.

**Švietimo įstaigų tinklas**

Pagal Vilniaus rajono savivaldybės tarybos patvirtintą Vilniaus rajono savivaldybės bendrojo ugdymo mokyklų tinklo pertvarkos 2016-2020 metų bendrąjį planą, įgyvendinant Vilniaus rajono savivaldybės strateginio plėtros plano 2016-2023 m. pirmą prioritetą **- kokybišką ir prieinamą švietimo paslaugų visuomenei užtikrinimą**, 2016-2017 mokslo metais Vilniaus rajono savivaldybės švietimo įstaigų tinklą sudaro optimalus švietimo įstaigų skaičius įvairiomis ugdomosiomis kalbomis, kuris užtikrina galimybę visiems rajono mokiniams ugdytis gimtąja kalba, o mokyklose mokytis pirmoje pamainoje, nors kitose savivaldybėse dar yra mokyklų su dviem pamainom. Pagal mokyklų tinklo pertvarkos planą jau akredituota 100 proc. vidurinių mokyklų vidurinio ugdymo programų ir jos visos tapo gimnazijomis.

2016-2017 m. m. savivaldybėje veikė **45** bendrojo ugdymo mokyklos (iš jų: gimnazijų – 24, pagrindinių mokyklų – 11, pagrindinių mokyklų-daugiafunkcių centrų – 2, pradinių mokyklų – 2, mokyklų-darželių – 5, mokykla-daugiafunkcis centras - 1) ir **22** neformaliojo švietimo įstaigos (iš jų: ikimokyklinio ugdymo įstaigų – 18, muzikos mokyklų – 2, meno mokykla – 1, sporto mokykla – 1). Nuo naujų mokslo metų švietimo įstaigų tinklas iš dalies keisis: Visalaukės mokykla-daugiafunkcis centras ir Anavilio vaikų darželis taps Paberžės šv. Stanislavo Kostkos gimnazijos skyriais, Rudaminos Ferdinando Ruščico gimnazijos Marijampolio pradinio ugdymo skyrius taps Rakonių pagrindinės mokyklos Marijampolio pradinio ugdymo skyriumi, o Pagirių muzikos mokykla taps meno mokykla.

**Švietimo finansavimas**

Vilniaus rajono savivaldybėje švietimas laikomas prioritetine sritimi ir jo finansavimui savivaldybė skiria daugiau nei pusę viso savivaldybės biudžeto, be to, savivaldybės švietimo įstaigos finansuojamos iš tikslinės valstybės dotacijos (mokinio krepšelio) bei kitų šaltinių lėšų.

2017 metų švietimui skirtos biudžeto lėšos:

|  |  |
| --- | --- |
| Lėšų šaltinis | *Suma (Eur)* |
|
|
| **Mokinio krepšelio lėšos** | **17 823 500** |
| Neformaliajam vaikų švietimui skirtos valstybės biudžeto lėšos | **190 500** |
| **Savivaldybės lėšos**, skirtos savarankiškoms funkcijoms finansuoti, iš jų:  Kompensacija už mokinių vežimą  Savivaldybės lėšos, skirtos investiciniams projektams  Švietimo įstaigų darbuotojų darbo užmokesčio padidinimui | **12 907 800**  380 000  169 000  164 200  0 |
| Švietimo įstaigų darbuotojų darbo užmokesčio padidinimui | **164 200** |
| Valstybės biudžeto lėšos, iš jų:  Lėšos, skirtos pedagoginių darbuotojų darbo apmokėjimo sąlygoms gerinti 2017 m.  Lėšos, skirtos 2017 metų išlaidoms, susijusioms su pedagoginių darbuotojų skaičiaus optimizavimu | **501 100**  455 500  45 600 |
| **Valstybinėms (perduotoms savivaldybėms) funkcijoms finansuoti**, iš jų:  Socialinė parama už įsigytus produktus (nemokamas maitinimas)  Jaunimo teisių apsauga | **494 600**  481 700  12 900 |
| **Biudžetinių įstaigų pajamos** programoms finansuoti, iš jų:  Įnašai už vaikų ugdymą  Įnašai už neformalųjį vaikų švietimą  Tėvų įnašai už vaikų maitinimą  Įstaigų pajamos programoms finansuoti | **1 035 600**  243 700  35 000  749 000  7 900 |
| **Iš viso:** | **33 117 300** |

*Bazinis mokinio krepšelio dydis 2017 metais - 1059 eurai.*

Šiais metais švietimui skiriamų lėšų dėka jau nuo š. m. rugsėjo 1 d. bus padidinti darbo užmokesčio koeficientai priešmokyklinio ir ikimokyklinio ugdymo pedagogams bei kvalifikuotam techniniam personalui.

Vilniaus rajono savivaldybė pagal mokinio krepšelio dydį yra 1-oje vietoje tarp Lietuvos rajoninių savivaldybių ir 6-oje vietoje visoje Lietuvoje - po didžiausių Lietuvos miestų.

**Mokinių/vaikų skaičius**

Nuo 2014-2015 iki 2016-2017 mokslo metų Vilniaus rajono savivaldybės švietimo įstaigose ugdomų pirmokų skaičius padidėjo beveik 14 procentų (2014-2015 m. m. – 676 pirmokai, 2016-2017 m. m. – 768 pirmokai), nors bendras mokinių skaičius per šį laikotarpį visgi 1 procentu sumažėjo. O 2017-2018 m. m. planuojamas būsimų pirmokų skaičius – 749.

Nuo 2016 m. rugsėjo 1 d. įteisintas privalomas priešmokyklinis ugdymas, kuris pradedamas teikti vaikui, kai tais kalendoriniais metais jam sueina 6 metai. Vilniaus rajono savivaldybės švietimo įstaigose sudarytos visos sąlygos vykdyti priešmokyklinio ugdymo programą, atsižvelgiant į kiekvieno vaiko patirtį, galias, ugdymosi poreikius, užtikrinti optimalią vaiko raidą, padėti pasirengti mokytis pagal pradinio ugdymo programą. Praėjusiais mokslo metais iš viso veikė 61 priešmokyklinio ugdymo grupė, tačiau nuo š. m. rugsėjo 1 d. veiks 60 priešmokyklinio ugdymo grupių, nes švietimo įstaigose pasikeitė vaikų skaičius pagal amžių.

Nuo 2014-2015 m. m. iki 2016-2017 m. m. padidėjo ikimokyklinio ugdymo grupių skaičius - 7 grupėmis, ir 2016-2017 m. m. rajono savivaldybės švietimo įstaigose veikė 105 grupės. Kiekvienais metais nepatekusių vaikų į ikimokyklinio ugdymo įstaigas mažėja, nors Vilniaus rajone nuolat didėja gyventojų skaičius, ypač seniūnijose, esančiose arčiausiai Vilniaus miesto ribų. Šiose seniūnijose įsikuria naujai atvykstančios jaunos šeimos su mažamečiais vaikais ir todėl jose esančiose ikimokyklinio ugdymo įstaigose vietų nuolat trūksta. 2016 m. rugsėjo 1 d. į Vilniaus rajono savivaldybės ikimokyklinį ugdymą teikiančias įstaigas nepateko 453 vaikai, tuo tarpu 2017 m. nepateks tik 376 vaikai. Sprendžiant šią problemą bendrojo ugdymo mokyklose atidaromos mišrios ikimokyklinio ir priešmokyklinio ugdymo grupės, statomos naujos bei rekonstruojamos-renovuojamos senos ikimokyklinio ugdymo įstaigos, kurių patalpose atidaromos naujos ikimokyklinio ugdymo grupės. 2017-2018 mokslo metais bus atidaryta nauja priešmokyklinė grupė Paberžės šv. Stanislavo Kostkos gimnazijos Pikeliškių pagrindinio ugdymo skyriuje ir 2 ikimokyklinio ugdymo grupės Riešės vaikų darželyje.

**Iš viso pagal ikimokyklinio ugdymo programą ugdoma vaikų:**

|  |  |  |  |  |  |  |
| --- | --- | --- | --- | --- | --- | --- |
| ***Ugdymo kalba*** | ***2014-2015 m. m.*** | | ***2015-2016 m. m.*** | | ***2016-2017 m. m.*** | |
| *Grupių skaičius* | *Vaikų skaičius* | *Grupių skaičius* | *Vaikų skaičius* | *Grupių skaičius* | *Vaikų skaičius* |
| *Lietuvių* | 45 | 905 | 45 | 881 | 45 | 863 |
| *Lenkų* | 52 | 1 155 | 56 | 1 220 | 57 | 1 210 |
| *Rusų* | 1 | 38 | 3 | 55 | 3 | 64 |
| ***Iš viso:*** | **98** | **2 098** | **104** | **2 156** | **105** | **2 137** |

**Iš viso pagal priešmokyklinio ugdymo programą ugdoma vaikų:**


|  |  |  |  |  |  |  |
| --- | --- | --- | --- | --- | --- | --- |
| ***Ugdymo kalba*** | ***2014-2015 m. m.*** | | ***2015-2016 m. m.*** | | ***2016-2017 m. m.*** | |
| *Grupių skaičius* | *Vaikų skaičius* | *Grupių skaičius* | *Vaikų skaičius* | *Grupių skaičius* | *Vaikų skaičius* |
| *Lietuvių* | 18 | 265 | 19 | 285 | 22 | 307 |
| *Lenkų* | 35 | 305 | 35 | 399 | 37 | 340 |
| *Rusų* | 2 | 19 | 2 | 25 | 2 | 42 |
| ***Iš viso:*** | **55** | **589** | **56** | **709** | **61** | **689** |

**Iš viso Vilniaus rajono savivaldybės švietimo įstaigose ugdomų mokinių/vaikų skaičius pagal ugdymo programas:**

|  |  |  |  |  |  |  |
| --- | --- | --- | --- | --- | --- | --- |
| ***Ugdymo programa*** | ***2014-2015 m. m.*** | | ***2015-2016 m. m.*** | | ***2016-2017 m. m.*** | |
| *Grupių skaičius* | *Vaikų/mokinių skaičius* | *Grupių skaičius* | *Vaikų/mokinių skaičius* | *Grupių skaičius* | *Vaikų/mokinių skaičius* |
| *bendrojo ugdymo* |  | 7 622 |  | 7 581 |  | 7 541 |
| *priešmokyklinio ugdymo* | 55 | 589 | 56 | 709 | 61 | 689 |
| *ikimokyklinio ugdymo* | 98 | 2 098 | 104 | 2 156 | 105 | 2 137 |
| ***Iš viso:*** | **154** | **10 309** | **160** | **10 446** | **166** | **10 367** |

**Vilniaus rajono savivaldybės švietimo įstaigose ugdomų mokinių/vaikų skaičius pagal ugdymo kalbas:**

|  |  |  |  |  |  |  |  |
| --- | --- | --- | --- | --- | --- | --- | --- |
| ***Mokslo metai*** | ***Lietuvių*** | | ***Lenkų*** | | ***Rusų*** | | ***Iš viso:*** |
| Mokinių skaičius | % | Mokinių skaičius | % | Mokinių skaičius | % |  |
| ***2014-2015*** | 4 385 | 42,54 | 5 579 | 54,12 | 345 | 3,35 | **10 309** |
| ***2015-2016*** | 4 373 | 41,86 | 5 700 | 54,57 | 373 | 3,57 | **10 446** |
| ***2016-2017*** | 4 347 | 41,93 | 5 611 | 54,12 | 409 | 3,95 | **10 367** |



Be to, 860 mokinių ugdoma pagal vaikų neformaliojo švietimo programą savivaldybės neformaliojo vaikų švietimo keturiose mokyklose (iš jų: Pagirių muzikos mokykloje - 122, Nemenčinės muzikos mokykloje - 150, Rudaminos meno mokykloje - 207, Vilniaus rajono savivaldybės sporto mokykloje – 381 mokinys).

**I rajono švietimo prioritetas - Siekti geresnių mokinių mokymosi rezultatų**

Švietimo skyrius, įgyvendindamas rajono švietimo prioritetą - **siekti geresnių mokinių mokymosi rezultatų** – organizavo olimpiadas, konkursus, festivalius, varžybas, nacionalinį mokinių pasiekimų tyrimą, pagrindinio ugdymo pasiekimų patikrinimą bei brandos egzaminus, siekė sudaryti kuo palankesnes ugdymo(si) sąlygas: rūpinosi mokinių pavėžėjimu, socialinės paramos ir kitos pagalbos mokiniams teikimu, mokytojų ir švietimo įstaigų vadovų kvalifikacijos kėlimu bei atestacija, mokyklų ugdymo aplinkos gerinimu, taip pat pilietiniu ir etniniu ugdymu, vaikų vasaros poilsio organizavimu.

**Pasiekimai**

Siekiant rajono mokiniams padėti atskleisti savo gabumus, 2017 m. Švietimo skyrius organizavo 65 rajonines olimpiadas, konkursus, festivalius, varžybas, kuriose dalyvavo 3895 rajono mokiniai bei buvo užtikrintas gabiausių mokinių dalyvavimas tarptautinėse ir respublikinėse olimpiadose, konkursuose, varžybose.

Įvairių mokomųjų dalykų tarptautinėse, respublikinėse (biologijos, lenkų, lietuvių kalbos tautinių mažumų mokyklų, muzikos, užsienio (rusų)) olimpiadose bei konkursuose Vilniaus rajono mokiniai dalyvavo sėkmingai - laimėtos prizinės vietos viename tarptautiniame konkurse ir 6-iose respublikinėse olimpiadose bei konkursuose. Pirmą kartą Vilniaus rajono savivaldybės istorijoje turime biologijos olimpiados laimėtoją - tai Vilniaus rajono Mickūnų gimnazijos mokinys Konstanty Keda, kuris tapo respublikinio etapo I vietos laimėtoju.

**2017 m. regioninių, respublikinių bei tarptautinių olimpiadų ir konkursų rezultatai**

|  |  |  |  |
| --- | --- | --- | --- |
| ***Dalykas/konkursas*** | | ***Vieta*** | ***Laimėtojai*** |
| ***Respublikinė biologijos olimpiada*** | | ***I vieta*** | Mickūnų gimnazija – Konstanty Keda, III G klasė |
| ***Respublikinė rusų (užsienio) kalbos olimpiada*** | | ***II vieta*** | Nemenčinės Konstanto Parčevskio gimnazija – Julijan Germanovič, III G  klasė |
| ***Respublikinė lietuvių kalbos tautinių mažumų mokyklų mokinių olimpiada*** | | ***II vieta*** | Rukainių gimnazija –  Agnieška Krukovska, I G klasė |
| ***III vieta*** | Medininkų šv. Kazimiero gimnazija – Milena Jermakovič, I G klasė |
| ***III vieta*** | Pagirių gimnazija –  Agata Parvicka, I G klasė |
| ***Respublikinė rusų (užsienio) kalbos olimpiada*** | | ***III vieta*** | Mickūnų gimnazija – Konstanty Keda, III G klasė |
| ***Respublikinė muzikos olimpiada*** | | ***III vieta*** | Avižienių gimnazija – Loreta Uzelo, III G klasė |
| ***Respublikinė lenkų kalbos olimpiada*** | | ***III vieta*** | Mickūnų gimnazija– Violeta Radlinskaitė, IV G klasė |
| ***Pagyrimo raštas*** | Rudaminos Ferdinando Ruščico gimnazija - Karolina Petrusevič, III G klasė |
| ***Respublikinė lenkų kalbos mini olimpiada (8 kl.)*** | | ***Pagyrimo raštas*** | Nemenčinės Konstanto Parčevskio gimnazija – Monika Losinska, 8 klasė;  Buivydžių Tatedušo Konvickio gimnazija – Vanesa Šavlis, 8 klasė |
| ***Tarptautinis konkursas ,,Jaunimas Europos miškuose‘‘*** | | ***II vieta*** | Marijampolio Meilės Lukšienės gimnazija – Rugilė Andrejevskytė,  III G klasė |
| ***Tarptautinis XXV Adomo Mickevičiaus vardo skaitovų konkursas „Kresy“*** | | **Pagyrimo raštas** | Nemenčinės Konstanto Parčevskio gimnazija - Julijan Germanovič,  III G klasė |
| ***Tarptautinis matematikos konkursas „Kengūra‘2017“*** | | **Pateko į 50-tuką geriausių Lietuvoje** | Buivydžių gimnazija – Kamila Poševecka, 1 klasė, Nykštuko grupė |
| Glitiškių mokykla-darželis –  Radek Kimsa, 1 klasė, Nykštuko grupė |
| Bezdonių Julijaus Slovackio gimnazija – Damian Šumski, 1 klasė,  Nykštuko grupė |
| Rudaminos Ferdinando Ruščico gimnazija – Viktorija Subač, 2 klasė, Nykštuko grupė |
| Paberžės šv. Stanislavo Kostkos gimnazija – Damjanas Puncevičius,  3 klasė, Mažylio grupė |
| Bezdonių Julijaus Slovackio gimnazija – Daniel Maciulevič, Modesta Ravluškievič, Kamilija Voinič,  Joana Dacevič, Aneta Kairytė, 5 klasė, Bičiulio grupė |
| Bezdonių Julijaus Slovackio gimnazija – Dominika Uvarova, Robert Kovalevski, Miroslav Karpovič,  Dariuš Žukovski, 9 klasė, Junioro grupė |
| Bezdonių Julijaus Slovackio gimnazija – Evelina Grigorovič, 10 klasė, Junioro grupė |
| ***Respublikinis jaunųjų miško bičiulių konkursas ,,Jaunimas Europos miškuose“*** | | ***I vieta*** | Marijampolio Meilės Lukšienės gimnazija – Monika Viduto, III G klasė; Dariuš Savel, II G klasė;  Rugilė Andrejevskytė, III G klasė |
| ***Respublikinis skaitovų konkursas „Kresy“*** | ***12-16 metų*** | **II vieta** | Nemenčinės Konstanto Parčevskio gimnazija - Eva Novickaitė, 9 klasė |
| ***16-18 metų*** | **III vieta** | Nemenčinės Konstanto Parčevskio gimnazija - Julijan Germanovič,  III G klasė |
| ***iki 12 metų*** | **Pagyrimo raštas** | Nemėžio šv. Rapolo Kalinausko gimnazija - Jakub Bill, 5 klasė  Pakenės Česlavo Milošo pagrindinė mokykla - Donata Savanevičiūtė,  3 klasė |
| ***XXI Respublikinis mokyklinių teatrų festivalis (lenkų k.)*** | | **Pagyrimo raštas** | Nemėžio šv. Rapolo Kalinausko gimnazija - Mokyklinis teatro kolektyvas „Wędrówka“;  Sudervės Mariano Zdziechovskio pagrindinė mokykla - „Twórczy świat” |

Respublikinėse olimpiadose bei konkursuose dalyvavo 73 mokiniai ir iš jų 13 mokinių (18 %) laimėjo prizines vietas. Tarptautiniuose konkursuose laimėta viena II vieta bei pagyrimo raštas ir 15 mokinių pateko į 50-ką geriausių Lietuvoje.

2017 m. Vilniaus rajono savivaldybės sporto mokyklos auklėtiniai dalyvavo įvairiose tarptautinėse varžybose, kurios vyko Latvijoje, Estijoje bei Lenkijoje, ir iš viso iškovojo **11 aukso, 12 sidabro** ir **6 bronzos** medalius. Lietuvos Respublikos čempionatuose, pirmenybėse ir respublikinėse varžybose sporto mokyklos auklėtiniai iškovojo 36 aukso, 38 sidabro ir 28 bronzos medalius. Penkiolika sporto mokyklos auklėtinių yra pakviesti į Lietuvos suaugusiųjų, jaunimo ar jaunių biatlono, slidinėjimo, lengvosios atletikos, šaudymo, imtynių ir žolės riedulio rinktines.

|  |  |  |  |
| --- | --- | --- | --- |
| Sporto laimėjimai | Aukso medaliai | Sidabro medaliai | Bronzos medaliai |
| Tarptautinėse varžybose | 11 | 12 | 6 |
| Respublikinėse varžybose | 36 | 38 | 28 |

Biatlonininkas Nikita Romanov atstovavo Lietuvą Jaunimo pasaulio čempionate, kur užimdamas 42-ą vietą pasiekė geriausią mūsų šalies atstovų rezultatą. Europos jaunimo olimpiniame festivalyje Turkijoje jis pasiekė dar geresnį rezultatą ir užėmė 28-ą vietą.

2016-2017 m. m. Lietuvos mokyklų žaidynių įvairių sporto šakų varžybose Vilniaus rajono savivaldybės švietimo įstaigos iškovojo įvairias prizines vietas:

šaudymas pistoletu - Zujūnų gimnazijos mišri komanda iškovojo III vietą;

smiginis - Juodšilių šv. Uršulės Leduchovskos merginų komanda iškovojo II vietą;

tinklinis - Avižienių gimnazijos merginų komanda kaimo vietovių mokyklų žaidynėse iškovojo I vietą, o Egliškių šv. Jono Bosko gimnazijos vaikinų komanda iškovojo II vietą;

futbolas - Marijampolio Meilės Lukšienės gimnazijos merginų komanda kaimo vietovių mokyklų žaidynėse iškovojo II vietą, o mažojo futbolo mokyklų žaidynėse - I vietą;

krepšinis - Pagirių gimnazijos merginų komanda kaimo vietovių 3x3 mokyklų žaidynių krepšinio varžybose iškovojo III vietą;

slidinėjimas - Mostiškių mokyklos-daugiafunkcio centro merginų komanda iškovojo I vietą, o Nemenčinės Konstanto Parčevskio gimnazijos vaikinų komanda iškovojo taip pat I vietą.

Vilniaus rajonas tarp 60 visos Lietuvos miestų ir rajonų, dalyvavusių 2016 - 2017 m. m. Lietuvos mokyklų žaidynių sporto varžybose, pagal surinktą taškų sumą užima 11 vietą.

Vilniaus rajono savivaldybės meno ir muzikos mokyklų solistai, pianistai, kanklininkai, fleitistai, ansambliai, chorai, akordeonų orkestras, styginių ir pučiamųjų instrumentų ansambliai dalyvavo tarptautiniuose, respublikiniuose, regioniniuose konkursuose, festivaliuose, kuriuose Nemenčinės muzikos mokyklos mokiniai pelnė **15 laureatų** bei **20 diplomantų** vardų, Pagirių muzikos mokyklos mokiniai pelnė **6 laureatų** ir **15 diplomantų** vardų, Rudaminos meno mokyklos ugdytiniai – **20 laureatų** ir **19 diplomantų** vardų.

**Egzaminai**

Brandos egzaminai ir pagrindinio ugdymo pasiekimų patikrinimas – rodikliai, atspindintys minėto švietimo prioriteto įgyvendinimo rezultatus.

Švietimo skyrius, vykdydamas savo funkcijas, sudaro egzaminų vykdymo ir vertinimo centrus bei prižiūri sklandų egzaminų vykdymą.

Šiais metais brandos egzaminus laikė 639, iš jų **539** Vilniaus rajono savivaldybės mokyklų dvyliktokai.

|  |  |  |
| --- | --- | --- |
| Metai | Kandidatai | |
| Vilniaus rajono švietimo įstaigos | Vilniaus rajono savivaldybės mokyklos |
| 2017 | 639 | 539 |
| 2016 | 696 | 554 |
| 2015 | 744 | 577 |
| 2014 | 725 | 549 |

Daugiausia savivaldybės mokyklų abiturientų laikė šiuos valstybinius brandos egzaminus (toliau - VBE): lietuvių kalbos ir literatūros – 275 mokiniai (tai sudaro 51,0 %), užsienio kalbos (anglų) – 262 mokiniai (48,6 %), užsienio kalbos (rusų) – 256 mokiniai (47,5 %) bei matematikos – 235 mokiniai (43,6 % ).

Palyginus su praėjusiais metais daugiau abiturientų pasirinko laikyti užsienio (anglų) kalbos VBE – 262 mokiniai (t. y. 48,6 %, 2016 m. – 46,0 %), geografijos VBE – 47 mokiniai (t. y. 8,7 %, 2016 m. – 5,8 %), informacinių technologijų VBE – 47 mokiniai (t. y. 8,7 %, 2016 m. – 5,4 %).

Vilniaus rajono savivaldybės mokyklų abiturientai 2017 metais 100 proc. išlaikė chemijos, fizikos, geografijos, užsienio (rusų, vokiečių) kalbų VBE, ir geriau negu visos Lietuvos abiturientai išlaikė užsienio (anglų) kalbos (t. y. 99,62 %), istorijos (t.y. 98,59 %), biologijos (t. y. 98,57 %) VBE, bet blogiau informacinių technologijų ir matematikos VBE bei lietuvių kalbos ir literatūros valstybinį ir mokyklinį brandos egzaminus. 2017-2018 m. m. bus toliau teikiamas prioritetas gerinti gimtųjų ir valstybinės kalbų ugdymo kokybę rajono savivaldybės švietimo įstaigose.

**Valstybinių brandos egzaminų lyginamoji analizė 2017 m.**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | | | |  | |  |  | | |  | | |  |  |  | |  |
| **Dalykai** | **ŠMM Vilniaus rajono mokyklos** | | | **Savivaldybės mokyklos** | | | | | | **Visa Lietuva** | | | | | | |
| Išlaikė | Neiš  laikė | Neišlai  kė % | Išlaikė | | Neiš  laikė | | | Neišlaikė % | Išlaikė | | Neiš  laikė | Neišlai  kė % | | | |
| **Užsienio k. (anglų)** | 50 | 1 | *1,96%* | 261 | | 1 | | | *0,38%* | 20087 | | 298 | *1,46%* | | | |
| **Užsienio k. (rusų)** | 31 |  |  | 256 | |  | | |  | 1736 | | 6 | *0,34%* | | | |
| **Užsienio k. (vokiečių)** |  |  |  | 3 | |  | | |  | 77 | | 1 | *1,28%* | | | |
| **Istorija** | 28 | 4 | *12,5%* | 140 | | 2 | | | *1,41%* | 9640 | | 182 | *1,85%* | | | |
| **Geografija** | 20 |  |  | 47 | |  | | |  | 3864 | | 62 | *1,58%* | | | |
| **Matematika** | 33 | 9 | *21,43%* | 220 | | 15 | | | *6,38%* | 16275 | | 972 | *5,64%* | | | |
| **Fizika** | 7 |  |  | 29 | |  | | |  | 2407 | | 60 | *2,43%* | | | |
| **Informacinės technologijos** | 9 |  |  | 45 | | 2 | | | *4,44%* | 2341 | | 73 | *3,02%* | | | |
| **Chemija** | 3 |  |  | 8 | |  | | |  | 1637 | | 15 | *0,91%* | | | |
| **Biologija** | 7 |  |  | 69 | | 1 | | | *1,43%* | 6436 | | 143 | *4,6%* | | | |
| **Lietuvių kalba ir literatūra** | 40 | 11 | *21,57%* | 223 | | 52 | | | *18,91%* | 16495 | | 2030 | *10,96%* | | | |
| **Lietuvių kalba ir literatūra** (mokyklinis) | 49 | 6 | *10,91%* | 227 | | 22 | | | *8,84%* | 9977 | | 880 | *8,11%* | | | |
| **Lietuvių kalba ir literatūra** (pakartotinė sesija) | 14 | 1 | *6,67%* | 68 | | 4 | | | *5,56%* | 2323 | | 112 | *4,60%* | | | |
| **Lenkų kalba (gimtoji)** |  |  |  | 286 | | 0 | | |  | 840 | | 3 | *0,36%* | | | |
| **Rusų kalba (gimtoji)** |  |  |  | 16 | | 0 | | |  | 274 | | 4 | *1,44%* | | | |

Geriausiai Vilniaus rajono savivaldybės mokyklų abiturientams sekėsi laikyti užsienio kalbos (rusų) valstybinį brandos egzaminą: net 23 savivaldybės mokyklų abiturientai gavo maksimalius 100 balų įvertinimus (iš Avižienių gimnazijos – 1 mokinys, Egliškių šv. Jono Bosko – 1, Juodšilių šv. Uršulės Leduchovskos – 2, Kalvelių Stanislavo Moniuškos – 1, Maišiagalos kun. Juzefo Obrembskio – 1, Maišiagalos Ldk Algirdo – 1, Medininkų šv. Kazimiero – 1, Nemenčinės Gedimino – 1, Nemenčinės Konstanto Parčevskio – 4, Nemėžio šv. Rapolo Kalinausko – 5, Pagirių – 1, Rudaminos ,,Ryto“ – 3, Rukainių gimnazijos - 1). Iš anglų kalbos valstybinio brandos egzamino maksimalius 100 balų įvertinimus gavo 4 abiturientai: iš Avižienių gimnazijos – 1 mokinys, Nemėžio šv. Rapolo Kalinausko – 1 ir Rudaminos ,,Ryto“ gimnazijos – 2 mokiniai.

Du abiturientai iš Pagirių gimnazijos 100 balų įvertinimus gavo iš matematikos valstybinio brandos egzamino ir vienas abiturientas – iš informacinių technologijų, taip pat viena abiturientė iš istorijos VBE iš Nemenčinės Konstanto Parčevskio gimnazijos. Iš jų 2 abiturientai iš gimnazijų ar jų klasių lenkų ugdomąja kalba (Nemenčinės Konstanto Parčevskio ir Pagirių) gavo po du 100 balų įvertinimus.

Visi šie 29 mokiniai (du iš jų gavo po du 100 balų įvertinimus iš valstybinių brandos egzaminų), savivaldybės tarybos posėdžio metu buvo apdovanoti Mero padėkos raštais bei atminimo dovanomis.

**100 balų valstybinių brandos egzaminų įvertinimai**

|  |  |  |  |  |
| --- | --- | --- | --- | --- |
| ***Eil. Nr.*** | ***Vardas, pavardė*** | ***Mokomoji kalba*** | ***Dalykas*** | ***Švietimo įstaiga*** |
| 1 | DMITRIJ ROMANCEVIČ | lenkų | Užsienio kalba (anglų) | Nemėžio šv. Rapolo Kalinausko gimnazija |
| 2 | KARINA FEDOROVIČ | lenkų | Užsienio kalba (rusų) |
| 3 | EVELINA JAKOVIČ | lenkų | Užsienio kalba (rusų) |
| 4 | GRETA KATAŽYNA KOVALEVSKA | lietuvių | Užsienio kalba (rusų) |
| 5 | AGATA PROKOPOVIČ | lietuvių | Užsienio kalba (rusų) |
| 6 | KAROLINA VEIKŠNIA | lietuvių | Užsienio kalba (rusų) |
|  |  |  | **Iš viso:** | **6** |
| 7 | MARLENA BUTKEVIČ | lenkų | Užsienio kalba (rusų) | Nemenčinės Konstanto Parčevskio gimnazija |
| Istorija |
| 8 | BARBARA PAKETUR | lenkų | Užsienio kalba (rusų) |
| 9 | ELŽBIETA VYSOCKA | lenkų |
| 10 | PATRICIJA MARTUSEVIČ | lenkų |
|  |  |  | **Iš viso:** | **5** |
| 11 | DEIMANTAS TUMAS | lietuvių | Užsienio kalba (anglų) | Rudaminos ,,Ryto“ gimnazija |
| 12 | MARIJUS JASINSKAS | lietuvių |
| 13 | EDVIN GVOZDOVIČ | lietuvių | Užsienio kalba (rusų) |
| 14 | VALERIJA GUSEVA | lietuvių |
| 15 | EVA TRUSILEVIČ | lietuvių |
|  |  |  | **Iš viso:** | **5** |
| 16 | RAFAL BABINSKI | lenkų | Matematika | Pagirių gimnazija |
| Informacinės technologijos |
| 17 | ALBERT LUČUN | lenkų | Užsienio kalba (rusų) |
| 18 | RYČARD LEBED | lenkų | Matematika |
|  |  |  | **Iš viso:** | **4** |
| 19 | ALBERT ANTONOVIČ | lenkų | Užsienio kalba (rusų) | Juodšilių šv. Uršulės Leduchovskos gimnazija |
| 20 | VITALIJ JANUKEVIČ | lenkų | Užsienio kalba (rusų) |
|  |  |  | **Iš viso:** | **2** |
| 21 | KARINA GILIUN | lenkų | Užsienio kalba (rusų) | Avižienių gimnazija |
| 22 | LUKAS ZACHAREVIČ | lietuvių | Užsienio kalba (anglų) |
|  |  |  | **Iš viso:** | **2** |
| 23 | ELZA KIMBAR | lenkų | Užsienio kalba (rusų) | Egliškių šv. Jono Bosko gimnazija |
| 24 | RYŠARD BRANICKI | lenkų | Užsienio kalba (rusų) | Kalvelių Stanislavo Moniuškos gimnazija |
| 25 | DOVID JODKA | lenkų | Užsienio kalba (rusų) | Maišiagalos kun. Juzefo Obrembskio gimnazija |
| 26 | VALDAS PILECKAS | lietuvių | Užsienio kalba (rusų) | Maišiagalos Lietuvos didžiojo kunigaikščio Algirdo gimnazija |
| 27 | IVONA STEFANOVSKA | lenkų | Užsienio kalba (rusų) | Medininkų šv. Kazimiero gimnazija |
| 28 | DIANA PERVENYTĖ | lietuvių | Užsienio kalba (rusų) | Nemenčinės Gedimino gimnazija |
| 29 | BEATA GANCEVSKA | lenkų | Užsienio kalba (rusų) | Rukainių gimnazija |

**100 balų valstybinių brandos egzaminų įvertinimai**

|  |  |  |  |
| --- | --- | --- | --- |
| ***Eil. Nr.*** | ***Švietimo įstaiga*** | ***Dalykas*** | ***Mokinių skaičius*** |
| 1 | Avižienių gimnazija | Užsienio kalba (anglų)  (rusų) | 1  1 |
| 3 | Egliškių šv. Jono Bosko gimnazija | Užsienio kalba (rusų) | 1 |
| 4 | Juodšilių šv. Uršulės Leduchovskos gimnazija | Užsienio kalba (rusų) | 2 |
|  | Kalvelių Stanislavo Moniuškos gimnazija | Užsienio kalba (rusų) | 1 |
| 5 | Maišiagalos kun. Juzefo Obrembskio gimnazija | Užsienio kalba (rusų) | 1 |
| 6 | Maišiagalos Lietuvos didžiojo kunigaikščio Algirdo gimnazija | Užsienio kalba (rusų) | 1 |
| 7 | Medininkų šv. Kazimiero gimnazija | Užsienio kalba (rusų) | 1 |
| 9 | Nemenčinės Gedimino gimnazija | Užsienio kalba (rusų) | 1 |
| 10 | Nemenčinės Konstanto Parčevskio gimnazija | Istorija  Užsienio kalba (rusų) | 1  4 |
| 11 | Nemėžio šv. Rapolo Kalinausko gimnazija | Užsienio kalba  (anglų)  (rusų) | 1  5 |
|  | Pagirių gimnazija | Informacinės technologijos  Matematika  Užsienio kalba (rusų) | 1  2  1 |
| 13 | Rudaminos „Ryto“ gimnazija | Užsienio kalba  (anglų)  (rusų) | 2  3 |
| 14 | Rukainių gimnazija | Užsienio kalba (rusų) | 1 |
|  |  | Iš viso: | 29 mokiniai, 31 – 100 balų įvertinimas |

Nors šie rodikliai liudija apie gana aukštą savivaldybės mokyklų ugdymo kokybę, tačiau kitais mokslo metais savivaldybės mokyklos turėtų siekti dar geresnių mokymosi rezultatų, kad mažėtų mokinių, neišlaikiusių brandos egzaminų, skaičius.

**Pagrindinio ugdymo pasiekimų patikrinime (toliau – PUPP)** dalyvavo **612** Vilniaus rajono savivaldybės mokyklų mokinių. 2017 metais jie geriau negu visos Lietuvos dešimtokai išlaikė tik **lenkų** gimtosios kalbos PUPP (vidurkis Lietuvoje – 7,22, o savivaldybėje – **7,23**) ir vienodai nei respublikoje lietuvių valstybinės kalbos PUPP (savivaldybėje ir respublikoje vidurkis vienodas – **6,71**).

Nors matematikos PUPP savivaldybės mokyklų mokiniai išlaikė blogiau nei respublikoje (vidurkis Lietuvoje – 5,84, o savivaldybėje – 5,70), tačiau kai kuriose savivaldybės mokyklose pasiekti žymiai aukštesni rezultatai nei respublikoje: tai yra Sužionių pagrindinėje mokykloje (vidurkis - 8,0), Mostiškių mokykloje - daugiafunkciame centre (7,50), Sudervės Mariano Zdziechovskio (7,14), Riešės šv. Faustinos Kovalskos (7,11) pagrindinėse mokyklose, Maišiagalos kun. Juzefo Obrembskio (7,09), Buivydžių Tadeušo Konvickio (7,00) gimnazijose ir Visalaukės mokykloje – daugiafunkciame centre (7,00).

**Įstojimas**

Pagal savivaldybės ugdymo įstaigų pateiktus duomenis 2017 m. į universitetus ir kolegijas įstojo **305** Vilniaus rajono švietimo įstaigų abiturientų, tai yra  **59 %** (2016 m. – 57 %;2015 m. - 61 %; 2014 m. - 61 %).



Į universitetus šiemet įstojo mažiau abiturientų negu praėjusiais metais, tai yra **28** **%** (2016 m. – 33%;2015 m. - 33 %; 2014 m. - 33 %). Tačiau į kolegijas įstojo daugiau abiturientų **- 31 %** (2016 m. – 24 %;2015 m. - 28 %; 2014 m. – 28 %).

Vilniaus rajono abiturientai šiais metais dažniausiai rinkosi studijas Vilniaus Gedimino technikos universitete, Vilniaus universitete, Balstogės universiteto Vilniaus filiale, Mykolo Romerio universitete, Vilniaus kolegijoje, Vilniaus technologijų ir dizaino kolegijoje, Lietuvos edukologijos universitete, Kauno technologijų universitete, Utenos kolegijoje, Socialinių mokslų kolegijoje ir kitose įstaigose.

Duomenys rodo, kad populiariausiomis išlieka inžinerinės studijos. Dauguma abiturientų pasirinko šias specialybes: programų sistemos, informatika, telekomunikacijų sistemos, kompiuterių sistemos, statybų inžinerija, biomechanika, programų inžinerija, finansų inžinerija, spaudos inžinerija, elektrotechnika, informacinių sistemų inžinerija, pramogų industrijos, pastatų energetika, renginių inžinerija, transporto inžinerinė ekonomika, verslo logistika ir kitas.

Humanitarinių ir socialinių mokslų studijų populiariausios programos šiemet yra – filologija (anglų, lietuvių, lenkų, ispanų), politikos mokslai, vaikystės ir pradinio ugdymo pedagogika, ekonomika, teisė, viešieji ryšiai, europeistika, turizmo vadyba, įstaigų administravimas, verslo vadyba.

Taip pat paklausiomis specialybėmis išlieka: finansai, buhalterinė apskaita, bankininkystė, veterinarija, telekomunikacijos, visuomenės sveikata, biomedicininė diagnostika, slauga, kūno kultūra, fizinis aktyvumas ir sveika gyvensena.

Rečiau pasirenkamos tokios specialybės kaip: kriminologija, farmakotechnika, aviacijos mechanikos inžinerija, geodezija, kartografija, akušerija, dailėtyra.

**2017 m. geriausiai į aukštąsias mokyklas įstojo šių švietimo įstaigų abiturientai:**

Marijampolio Meilės Lukšienės gimnazija (74 %),


Buivydžių Tadeušo Konvickio gimnazija (73 %),

Rudaminos ,,Ryto“ gimnazija (73 %),

Nemenčinės Gedimino gimnazija (70 %),

Nemenčinės Konstanto Parčevskio gimnazija (70 %),

Nemėžio šv. Rapolo Kalinausko gimnazija (70 %).



**Daugiausia abiturientų, įstojusių į universitetus:**

Rudaminos ,,Ryto“ gimnazija (43 %),

Nemenčinės Gedimino gimnazija (42 %),

Medininkų šv. Kazimiero gimnazija (40 %).

**Į kolegijas daugiausiai įstojo šių ugdymo įstaigų abiturientų:**

Egliškių šv. Jono Bosko gimnazija (57 %),

Buivydžių Tadeušo Konvickio gimnazija (53 %),

Lavoriškių Stepono Batoro (50 %).

2017 m. **18** Vilniaus rajono abiturientų įstojo į aukštąsias mokyklas užsienyje, kas sudaro **3,5 %**  (11 - Didžioji Britanija, 7- Lenkija).

Į profesines mokyklas ir profesinio mokymo bei rengimo centrus šiemet įstojo mažiau abiturientų (**14** **%)** negu ankstesniais metais (2016 m. – 19 **%,** 2015 m. - 20 **%,** 2014 m. - 19 %).

Dažniausiai vaikinų pasirenkamos profesijos: automechaniko, elektriko, suvirintojo, traukinio mašinisto, apdailininko, elektromechaniko, elektromontuotojo, statybininko, šaltkalvio, apsaugininko, santechniko, logistikos ekspeditoriaus.

Merginos rinkosi kosmetologės, masažuotojos, virėjos, kirpėjos, floristės, manikiūrininkės, konditerės, socialinio darbuotojo padėjėjos ir kitas profesijas.

**15** abiturientų (tai yra **3 %)** po mokyklos baigimo pasirinko tarnybą Lietuvos kariuomenėje.

Šiek tiek padidėjo abiturientų skaičius, kurie po mokyklos baigimo pasirinko darbinę veiklą, tarnybą kariuomenėje arba išvažiavo dirbti į užsienį ir 2017 m. tai sudaro **27 %** (2016 m. – 24 %, 2015 m. – 19 %, 2014 m. - 20 % ).

**2017 m. abiturientų tolimesnė veikla**

**Mokinių pavėžėjimas**


Gerai organizuotas mokinių, gyvenančių toliau nei 3 km nuo mokyklos, pavėžėjimas į mokyklas taip pat prisideda prie mokinių geresnių mokymosi rezultatų siekimo. Vilniaus rajono savivaldybės švietimo įstaigos mokinių pavėžėjimui šiuo metu jau turi iš viso 37 mokyklinius autobusus, iš jų: 15 geltonųjų ir 22 kitus mokyklinius autobusus, 14 iš jų įsigyta Savivaldybės lėšomis.

2016-2017 m. m. Savivaldybės lėšomis įsigyti 7 mokykliniai autobusai.

Be to, 2017 m. Lietuvos Respublikos švietimo ir mokslo ministerija skyrė geltonąjį autobusiuką Nemenčinės Gedimino gimnazijai.

Tad iš viso mokyklinius autobusus jau turi **84 proc.** savivaldybės gimnazijų ir pagrindinių mokyklų, o tai sudaro geresnes sąlygas mokiniams ne tik važiuoti į mokyklas, bet ir vykti dalyvauti įvairiose olimpiadose, konkursuose, festivaliuose, varžybose bei kituose renginiuose, kurie ypač skatina mokinių geresnių mokymosi rezultatų siekimą. Remiantis Švietimo valdymo informacinėje sistemoje pateiktais duomenimis Vilniaus rajono savivaldybė pirmauja tarp visų Lietuvos rajoninių savivaldybių kaip daugiausiai mokyklinių autobusų turinti savivaldybė.

Augant mokyklinių autobusų skaičiui savivaldybės mokyklose kasmet daugėja jais pavežamų mokinių skaičius: 2014-2015 m. m. iki mokyklos ir atgal mokykliniais autobusais buvo vežami 709 mokiniai, 2015-2016 m. m. - 969 mokiniai, o 2016-2017 m. m. mokykliniais autobusais į mokyklą vyksta jau 1227 mokiniai.



Iš viso 2017 m. I pusmetį mokinių pavėžėjimui buvo panaudota beveik 256,2 tūkst. eurų ir buvo pavežami 3865 rajono mokiniai maršrutiniais ir specialiaisiais reisais, privačiu (tėvų, globėjų) transportu bei mokykliniais autobusais, iš jų 524 mokiniai iš Švietimo ir mokslo ministerijai priklausančių valstybinių mokyklų. Be to, kasmet vis daugiau pavežama neįgaliųjų vaikų: 2013-2014 m. m. – 19, 2014-2015 m. m. – 26, 2015-2016 m. m. – 35, o 2016-2017 m. m. – jau 41 neįgalusis vaikas.

**Socialinė parama mokiniams**

Socialinė parama mokiniams – nemokami pietūs mokykloje, nemokamas maitinimas vasaros atostogų metu mokyklose organizuojamose dieninėse vasaros poilsio stovyklose ir parama mokinio reikmenims įsigyti. Mokiniai turi teisę į socialinę paramą, jeigu vidutinės pajamos vienam iš bendrai gyvenančių asmenų ar vienam gyvenančiam asmeniui per mėnesį yra mažesnės kaip 1,5 valstybės remiamų pajamų dydžio.

Tikslingai teikiama socialinė parama mokiniams iš socialiai remtinų šeimų padeda užtikrinti šių mokinių geresnį mokyklos lankomumą bei geresnius mokymosi rezultatus. Švietimo skyrius, vadovaudamasis Vilniaus rajono savivaldybės tarybos 2014-08-29 sprendimu Nr. T3-301 patvirtintu Socialinės paramos mokiniams organizavimo ir teikimo tvarkos aprašu, koordinuoja mokinių nemokamą maitinimą, kontroliuoja, kaip rajono savivaldybės švietimo įstaigos laikosi minėto tvarkos aprašo.

Pastebima, kad Vilniaus rajono savivaldybės švietimo įstaigose kasmet mažėja vaikų, gaunančių socialinę paramą, skaičius. Jeigu 2013-2014 m. m. socialinė parama skirta 3819 vaikų, 2014-2015 m. m. – 3282 vaikams, tai 2015-2016 m. m. – 2935 vaikams, o 2016-2017 m. m. – 2289 vaikams. Mažėjimo tendencija gali būti susijusi su minimalios algos augimu ir nedarbo lygio mažėjimu. Mažėjant vaikų skaičiui, mažėja ir socialinei paramai už įsigytus produktus (nemokamą maitinimą) skiriamų lėšų. Jei 2014 m. nemokamam maitinimui buvo skirta 729 tūkst. eurų, 2015 m. – 605 tūkst. eurų, tai 2016 m. – 501,9 tūkst. eurų, o 2017 m. - 481,7 tūkst. eurų.

**Specialiųjų ugdymosi poreikių mokinių ugdymas**

Specialiųjų ugdymosi poreikių mokinių skaičius kasmet auga. 2014-2015 m. m. Vilniaus rajono savivaldybės bendrojo ugdymo mokyklose ugdėsi **308** mokiniai, turintys specialiųjų ugdymosi poreikių, o 2016-2017 m. m. bendrojo ugdymo mokyklose ugdosi **430** specialiųjų ugdymosi poreikių mokinių, iš kurių: 16 mokinių, turinčių labai didelių poreikių, 117 - didelių poreikių, 250 - vidutinių poreikių, 47 - nedidelių poreikių, kurie sudaro 5,6 proc. visų mokinių skaičiaus.

Savivaldybės švietimo įstaigose 2016-2017 m. m. dirbo 59 pagalbos mokiniui specialistai, beveik visose mokyklose jau įsteigti mokytojų padėjėjų etatai, mokiniams teikiama visapusiška ugdymosi pagalba. Šiais mokslo metais vienam švietimo pagalbos specialistui tenka apie 7 specialiųjų ugdymosi poreikių mokinius.

**Vaiko gerovės komisijos veikla**

Savivaldybėje dirba Vaiko gerovės komisija, kurios pagrindinis uždavinys - padėti vaikui ugdytis teigiamus gyvenimo įgūdžius, sudaryti palankias ugdymo(si) sąlygas atsižvelgiant į vaiko individualias savybes.

2017 m. įvyko 13 Vaiko gerovės komisijos posėdžių, kurių metu svarstyti 27 klausimai dėl vaiko minimalios ir vidutinės priežiūros skyrimo, pratęsimo, vidutinės priežiūros priemonių vykdymo, taip pat dėl 2017 m. Vilniaus rajono vaikų ir jaunimo socializacijos programų patvirtinimo ir finansavimo paskirstymo. Tarpusavyje suderintos minimalios priežiūros priemonės taikytos 8 rajono vaikams, 4 vaikams pratęstas vidutinės priežiūros vykdymo terminas, 5 vaikams skirta vidutinės priežiūros priemonė. Bendradarbiaujant su socialiniais partneriais, vaikams skiriama visapusiška, tikslinga pagalba, padedanti formuoti tinkamą vaikų elgesį ir sudaryti palankias ugdymo (si) sąlygas.

**Vaiko minimalios ir vidutinės priežiūros priemonių skyrimas 2017 m.**

|  |  |  |
| --- | --- | --- |
| *Eil. Nr.* | *Priemonės* | *Vaikams skirta/pratęsta kartų* |
| 1. | Įpareigojimas lankytis pas specialistą | 12 |
| 2. | Įpareigojimas mokytis pagal pradinio, pagrindinio, vidurinio ar profesinio mokymo programas | 12 |
| 3. | Įpareigojimas tęsti mokymąsi kitoje mokykloje |  |
| 4. | Įpareigojimas dalyvauti socialinio ugdymo, reabilitacijos, integracijos, prevencijos, edukacinėse ir kitose programose | 12 |
| 5. | Įpareigojimas lankyti vaikų dienos centrą | 3 |
| 6. | Vidutinė priežiūros priemonė | 5 |

2017 m. I pusmetį vaikų, kuriems skirta minimali ar vidutinė priežiūros priemonė, skaičius, palyginus su 2016 metų I pusmečiu, išlieka panašus.

**Vaikų vasaros poilsio organizavimas**

Vilniaus rajono savivaldybės administracija kasmet finansuoja vaikų ir jaunimo socializacijos programas per viešai skelbiamą Vaikų ir jaunimo socializacijos programų rėmimo konkursą. 2017 metais vaikų ir jaunimo socializacijai vasaros atostogų metu gautos 33 paraiškos iš 26 bendrojo ugdymo įstaigų, 2 neformaliojo švietimo įstaigų bei 5 visuomeninių organizacijų. Dieninėse, išvažiuojamosiose, sporto bei meno stovyklose šiais metais iš viso dalyvavo apie 1000 Vilniaus rajono savivaldybės vaikų ir jaunuolių. Šių programų finansavimui skirta 16,2 tūkst. eurų.

Lenkijos Respublikos fondo ,,Pagalba lenkams Rytuose“ („Pomoc Polakom na Wschodzie“) kvietimu Vilniaus rajono švietimo įstaigų lenkų ugdomąja kalba mokiniai vasaros atostogų metu turėjo galimybę poilsiauti Ustronėje Morskėje, Varšuvoje, Ciechanovicuose, Gdansko Prušče, Vakarinės Varšuvos apskrities Lešno bei Lomžos miestuose Lenkijoje.

Vilniaus rajono savivaldybės administracija iš dalies finansavo ir rajono savivaldybės mokyklų išvykas į tarptautines varžybas bei stovyklas.

**Pilietinis, tautinis ir dvasinis mokinių ugdymas**

Siekiant stiprinti mokinių **pilietinį** **ugdymą** rajono savivaldybės švietimo įstaigose vyko Lietuvos valstybinių švenčių minėjimo mokykliniai bei rajoniniai renginiai, buvo organizuojamos parodos ir konkursai.

Prie pilietinio ugdymo stiprinimo prisidėjo Vilniaus rajono savivaldybės švietimo įstaigose sausio 13-ąją vykę renginiai, skirti Laisvės gynėjų dienai paminėti. Avižienių gimnazija organizavo rajoninį Lietuvos valstybės atkūrimo dienos minėjimą. Gimnazijos svečiai pamatė gimnazijos mokytojų parengtą meninę programą, kurią puikiai atliko gimnazijos mokiniai. Kovo mėnesį Paberžės „Verdenės“ gimnazijoje vyko rajoninis renginys, skirtas Lietuvos Nepriklausomybės atkūrimo dienai paminėti. Gimnazijos mokytojai ir mokiniai organizavo įspūdingą šventę, kurioje dalyvavo visa mokyklos bendruomenė.

Stiprinant mokinių **tautines** vertybes ir tradicijų puoselėjimą Vilniaus rajono savivaldybės švietimo įstaigose lenkų ugdomąja kalba vyko įvairūs renginiai, skirti Lenkijos Nepriklausomybės dienai, kurios metu tradiciškai kiekviena mokykla delegavo savo atstovus į iškilmingą ceremoniją Rasų kapinėse. Minint Gegužės 3-osios Konstitucijos dieną savo mastu išsiskyrė tarptautinis bėgimas Nemenčinėje, kurį organizavo Vilniaus rajono savivaldybės sporto mokykla. Gera tradicija tapo Lenkų kalbos savaitės, kurios metu šiais mokslo metais mokyklose iš viso vyko apie 160 renginių, organizavimas. Taip pat tautines vertybes puoselėja mokyklose veikiantys įvairūs mokykliniai ansambliai. 2016-2017 m. m. Vilniaus rajono savivaldybės švietimo įstaigose veikė 56 chorai, vokaliniai ansambliai, muzikos studijos, 26 šokių ansambliai, 15 dramos būrelių, 10 instrumentinių ansamblių.

Stiprinant bendruomeniškumo jausmą kiekvienoje Vilniaus rajono savivaldybės švietimo įstaigose 2017 m. vyko įvairūs renginiai, tokie kaip „Motinos diena“, ,,Senelių diena“, ,,Šeimos diena“ ir pan. Tokie renginiai telkia vietos bendruomenės narius, stiprina bendruomeniškumą.

Jauniesiems Lietuvos piliečiams taip pat svarbus tapatumo jausmas su visa Lietuvos visuomene. Būtent socialinės atsakomybės ugdymui kaip ir visoje Lietuvoje Vilniaus rajone vyko akcijos, kuriose mokyklos aktyviai dalyvavo („Darom-2017“ ir kt.).

Kadangi 2017 metai Lietuvoje paskelbti tautinio kostiumo, piliakalnių ir sporto metais, mokyklose jiems irgi organizuojami įvairūs renginiai. **Sporto metams** pažymėti rajone buvo organizuotas Vilniaus rajono slidinėjimo čempionatas Nemenčinėje, Tarptautinės tinklinio varžybos Avižieniuose bei Vilniaus rajono stalo teniso pirmenybės Zujūnuose.

Siekiant stiprinti **dvasinį** jaunimo ugdymą kartu su Vilniaus arkivyskupijos Katechetikos centru organizuotas renginių ciklas, skirtas Garbingojo Arkivyskupo Teofilio Matulionio metams paminėti bei kun. Juzefui Obrembskiui atminti. Ta proga buvo organizuoti ir įgyvendinti įvairūs renginiai bei iniciatyvos: edukacinė programa mokiniams „Garbingojo arkivyskupo Teofiliaus Matulionio keliu“, kurioje dalyvavo 46 mokiniai, ugdymo ir maldos renginiai jaunimui su vienuolėmis - Gailestingojo Jėzaus seserimis, rajoninis katalikų tikybos konkursas ,,Tiesa padarys jus laisvus”, rajoninis konkursas „Būkite geri, kaip duona“, piligriminė kelionė pėsčiomis kun. Kazimiero Pukėno pėdsakais bei 5-oji Vilniaus rajono piligriminė kelionė kun. Juzefo Obrembskio pėdsakais, kurioje per 3 dienas dalyvavo 360 dalyvių iš įvairių Vilniaus rajono švietimo įstaigų. Renginių ciklą vainikavo geriausių Vilniaus rajono mokinių – konkursų ir olimpiadų laureatų – piligriminė kelionė su rajono savivaldybės mero pavaduotoju Robertu Komarovskiu į Silezijos Zombkovicus Lenkijoje 2017 m. birželio mėn. bei pažintinė išvyka į Kaišiadorių vyskupiją, kurias finansavo savivaldybė.

Šiais mokslo metais taip pat savivaldybė planuoja toliau tęsti gerąsias iniciatyvas, puoselėjančias krikščioniškąsias vertybes.

**Jaunimo reikalų koordinavimas**

Savivaldybė kaip ir praėjusiais metais šiais metais teikia prioritetą niekur nedirbančio, nesimokančio ir mokymuose nedalyvaujančio 15-19 metų jaunimo užimtumo problemai spręsti, todėl bendradarbiaujant su Vilniaus teritorinės darbo biržos Vilniaus rajono skyriumi, Jaunimo reikalų departamentu prie SADM, Jaunimo garantijų iniciatyvos koordinatoriais (iš Karvio šv. Juozapo parapijos atviros jaunimo erdvės „kitOks kaimas“ bei VšĮ „Projektų valdymo ir mokymo centras“) buvo organizuoti informaciniai seminarai, skirti pristatyti Lietuvoje įgyvendinamą Jaunimo garantijų iniciatyvos projektą „Atrask save“ ir jo siūlomas jaunimo aktyvumo skatinimo priemones, bei renkama informacija apie potencialius projekto dalyvius. Šiais seminarais siekiama jaunimui suteikti kuo optimalesnę švietėjišką pagalbą jam integruojantis į darbo rinką.

2017 metais organizuotas Vilniaus rajono jaunimo reikalų tarybos posėdis, kurio metu aptartos Vilniaus rajono jaunimo reikalų tarybos veiklos sritys šiais metais, sudarytas veiklos planas. Į posėdžius kviečiami įvairių sričių specialistai (švietimo, investicijų, socialinių reikalų), bendradarbiaujama su Vilniaus teritorinės darbo biržos Vilniaus rajono skyriumi, VšĮ „Versli Lietuva“, jaunimo organizacijomis, siekiant išskirti problemiškiausias sritis ir pagal tai numatyti jaunimo politikos prioritetus bei priemones.

**Pedagogų ir vadovų atestacija**

Vilniaus rajono savivaldybės bendrojo ugdymo mokyklose pirmaeilėse pareigose dirba 1066 mokytojai ir pagalbos mokiniui specialistai, 247 pedagoginiai darbuotojai ikimokyklinio ugdymo įstaigose bei 84 pedagoginiai darbuotojai neformaliojo švietimo įstaigose. Bendrojo ugdymo mokyklose iš viso jau atestuota 93,3 proc. mokytojų ir pagalbos mokiniui specialistų, neformaliojo švietimo įstaigose – 95,2 proc. pedagoginių darbuotojų. Net 22,5 proc. mokytojų ir pagalbos mokiniui specialistų turi aukštas – metodininko bei eksperto – kvalifikacines kategorijas.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Dirbančių pagrindinėse pareigose mokytojų ir pagalbos mokiniui specialistų skaičius | Neatestuotų  mokytojų ir  pagalbos  mokiniui  specialistų  skaičius | Suteiktos kvalifikacinės kategorijos | | | | | | |
| Mokytojams | | | | Pagalbos mokiniui specialistams | | |
| 1102  (2014 m. spalio 1 d.) | 75  (6,8 %) | Mokytojo | Vyresn.  mokytojo | Mokyt.  metod. | Eks-  perto | Specia-  listo | Vyresn.  spec. | Metodi-  ninko |
| 185  (16,8 %) | 554  (50,3 %) | 221  (20,1 %) | 16  (1,4 %) | 32  (2,9 %) | 13  (1,2%) | 6  (0,5%) |
| 1069  (2015 m. spalio 1 d.) | 69  (6,5 %) | 171  (15,9 %) | 541  (50,6 %) | 225  (21,1 %) | 15  (1,4 %) | 29  (2,7 %) | 14  (1,3 %) | 5  (0,5 %) |
| 1066  (2016 m. spalio 1 d.) | 71  (6,7 %) | 168  (15,8 %) | 537  (50,3 %) | 221  (20,7 %) | 15  (1,4 %) | 32  (3,0 %) | 18  (1,7 %) | 4  (0,4 %) |

Tačiau 2017-2018 mokslo metais savivaldybės švietimo įstaigoms trūks 67 įvairių dalykų mokytojų bei pagalbos mokiniui specialistų.

Savivaldybės ugdymo įstaigoms vadovauja 134 vadovai. Didesnė dalis, t. y. 101 vadovas atestuotas, ir tai sudaro 76 % visų vadovų. Antrajai vadybos kategorijai atestuoti 26 vadovai, t. y. 20 %; trečiajai vadybos kategorijai - 75 vadovai, t. y. 56 %. Neatestuoti 34 vadovai (pradėjusieji profesinę karjerą), t. y. 24 %.

**Kvalifikacijos kėlimas**

2017 m. pedagogų kvalifikacijos tobulinimui, kuris turėtų padėti jiems siekti geresnių mokinių mokymosi rezultatų, panaudota apie 27,3 tūkst. eurų. Kartu ir Švietimo skyrius teikė įvairiapusę metodinę pagalbą rajono mokytojams ir vadovams organizuodamas įvairius pasitarimus, seminarus ir kitus renginius aktualiais klausimais. Iš viso 2017 m. I pusmetį buvo organizuoti 65 tokie renginiai.

|  |  |  |
| --- | --- | --- |
| Eil. Nr. | Kvalifikacijos kėlimo renginys | Skaičius |
| 1 | IX lenkų kalbos mokytojų konferencija | 1 |
| 2 | Ikimokyklinio ugdymo įstaigų konferencija | 2 |
| 3 | II tikybos mokytojų konferencija | 1 |
| 4 | Anglų kalbos mokytojų konferencija | 1 |
| 5 | Seminarai | 10 |
| 6 | Atviros pamokos | 14 |
| 7 | Integruotos pamokos, projektai | 13 |
| 8 | Gerosios patirties sklaidos renginiai | 6 |
| 9 | Švietimo įstaigų vadovų pasitarimai | 5 |
| 10 | Metodinės tarybos bei metodinių būrelių pasitarimai | 6 |
| 11 | Edukacinės išvykos | 6 |

Be to, koordinuojama Vilniaus rajono savivaldybės Mokyklų metodinės tarybos bei visų mokomųjų dalykų mokytojų ir pagalbos mokiniui specialistų metodinių būrelių veikla.

**Įsivertinimas**

Siekiant geresnių mokinių mokymosi rezultatų Vilniaus rajono savivaldybės 12-oje švietimo įstaigų jau atliktas išorės auditas, bendrojo ugdymo mokyklos kasmet atlieka įsivertinimą. 2016 metais NMVA organizuotame įsivertinime dalyvavo 30 Vilniaus rajono savivaldybės bendrojo ugdymo mokyklų. Pagal įsivertinimo anketų duomenis didžioji dalis Vilniaus rajono savivaldybės mokyklų 2016-2017 m. m. užsibrėžė tikslus: tobulinti bendruomenės susitarimais ir rūpinimosi mokiniais grįstą bendrąją švietimo įstaigos politiką, gerinti mokinių mokėjimą mokytis, mokinių įsivertinimo procesą ir gabių vaikų ugdymą, skatinti mokyklose tarp mokinių pageidautiną elgesį. Remdamosi įsivertinimo rezultatais mokyklos planavo ir tobulino savo tolimesnę veiklą, rengė savo įstaigų veiklos bei strateginius planus.

2017 m. atliktas išorės vertinimas Kalvelių Stanislavo Moniuškos gimnazijoje ir Pakenės Česlovo Milošo pagrindinėje mokykloje.

Jau atliktas išorės vertinimas šiose mokyklose:

|  |  |
| --- | --- |
| **Švietimo įstaiga** | **Metai** |
| [Vilniaus r. Nemėžio šv. Rapolo Kalinausko vidurinė mokykla](http://www.aikos.smm.lt/aikos/webdriver.exe?kalba=lt&kodas=191316169&MIval=/Institucija.html) | 2007 |
| Vilniaus r. Paberžės „Verdenės“ vidurinė mokykla | 2008 |
| Vilniaus r. Avižienių vidurinė mokykla | 2011 |
| Vilniaus r. Nemenčinės Konstanto Parčevskio gimnazija | 2011 |
| Vilniaus r. Paberžės šv. Stanislavo Kostkos vidurinė mokykla | 2012 |
| Vilniaus r. Šumsko pagrindinė mokykla | 2012 |
| Vilniaus r. Maišiagalos kun. Juzefo Obrembskio vidurinė mokykla | 2013 |
| Vilniaus r. Maišiagalos Lietuvos didžiojo kunigaikščio Algirdo vidurinė mokykla | 2013 |
| Vilniaus r. Egliškių šv. Jono Bosko vidurinė mokykla | 2015 |
| Vilniaus r. Rukainių gimnazija | 2015 |
| Vilniaus r. Kalvelių Stanislavo Moniuškos gimnazija | 2017 |
| Vilniaus r. Pakenės Česlovo Milošo pagrindinė mokykla | 2017 |

**Ugdymo aplinka**

Be to, prie geresnių mokinių mokymosi rezultatų prisideda ir švietimo įstaigų ugdymo aplinkos ir infrastruktūros gerinimas, kuriam Savivaldybė skiria labai didelį dėmesį.

Savivaldybės švietimo įstaigos, siekdamos patobulinti ugdymo(si) procesą, nuolat atnaujina informacines komunikacines technologijas. 2016-2017 m. m. savivaldybės mokyklos turėjo 125 interaktyvias lentas, 531 daugialypės terpės projektorių, 2347 kompiuterius, iš kurių 2161 kompiuteris buvo prijungtas prie interneto, 37-iose mokyklose veikė belaidžio interneto ryšys. Palyginus su 2015-2016 m. m. kompiuterių skaičius švietimo įstaigose 2016-2017 mokslo metais padidėjo 7 procentais, o interaktyvių lentų skaičius – net 26 procentais. Taip pat jose kaip ir kasmet buvo atnaujintos kitos ugdymo priemonės bei mokykliniai baldai. Iš viso praėjusiais mokslo metais ugdymo priemonėms ir vadovėliams įsigyti savivaldybės švietimo įstaigos panaudojo 727,3 tūkst. eurų.

Visose bendrojo ugdymo mokyklose veikia mokyklų bei jų skyrių bibliotekos, kurios tiesiogiai prisideda prie geresnių mokinių mokymosi rezultatų. Bibliotekų fondai kasmet atnaujinami aktualia literatūra, naujais vadovėliais ir dabar bendras mokyklų bibliotekų fondas sudaro 307,2 tūkst. vnt. dokumentų, iš jų 7,1 tūkst. vnt. skaitmeninių laikmenų. Bibliotekose įrengtos 247 kompiuterizuotos darbo vietos su interneto prieiga. Bibliotekininkai kelia savo profesinę kvalifikaciją, bibliotekose organizuoja skaitymo skatinimo akcijas bei kitus renginius, ugdo mokinių informacinius gebėjimus, teikia mokytojams pagalbą įgyvendinant ugdymo planus. Įvairiomis mokyklų bibliotekų teikiamomis paslaugomis naudojasi visi mokyklų bendruomenių nariai.

Elektroninį dienyną, kuris taip pat prisideda prie geresnių mokinių mokymosi rezultatų siekimo, jau naudoja dauguma Vilniaus rajono savivaldybės mokyklų, t. y. 35 mokyklos su skyriais, iš jų visos 24 gimnazijos.

30 Vilniaus rajono savivaldybės gimnazijų, pagrindinių ir pradinių mokyklų bei mokyklų-darželių, turinčių 1-4 klasėse ne mažiau kaip 30 ir 5-8 klasėse ne mažiau kaip 40 mokinių, dalyvauja Europos Sąjungos fondų investicijų veiksmų programos projekte ,,Mokyklų aprūpinimas gamtos ir technologinių mokslų priemonėmis“. Pagal šį projektą 2018 metais šios savivaldybės mokyklos bus aprūpintos gamtos ir technologinių mokslų ugdymo priemonių bei įrangos komplektais pagal mokinių skaičių.

**Infrastruktūra**

Vystant ir gerinant Vilniaus rajono savivaldybės švietimo įstaigų infrastruktūrą ir įgyvendinant Vilniaus rajono savivaldybės 2017-2019 metų strateginio veiklos plano Švietimo kokybės ir prieinamumo gerinimo programą 2017 m. I pusmetyje baigtas Mickūnų gimnazijos šildymo sistemos keitimas ir atlikta dalis vidaus patalpų remonto darbų. Toliau vykdoma Paberžės ,,Verdenės“ gimnazijos priestato statyba, Riešės vaikų darželio renovacija - rekonstrukcija, Pagirių gimnazijos vidaus patalpų remontas ir Nemėžio šv. Rapolo Kalinausko gimnazijos vidaus patalpų modernizavimas. Pradėti Marijampolio Meilės Lukšienės gimnazijos bei tęsiami Skaidiškių mokyklos-darželio pastatų sienų ir stogų šiltinimo darbai. Vyksta Bezdonių Julijaus Slovackio gimnazijos, Buivydiškių vaikų darželio ir Pagirių muzikos mokyklos vidaus patalpų remontas. Baigiami Rukainių ir Zujūnų gimnazijų vidaus patalpų remonto darbai. Atlikti Kabiškių mokyklos-darželio virtuvės remonto ir kanalizacijos tvarkymo darbai, Nemenčinės vaikų darželio fasadinių plokščių keitimas ir Nemenčinės Gedimino gimnazijos fasado dažymas. Pagirių gimnazijoje atlikti santechnikos remonto darbai. Valčiūnų gimnazijoje baigiamas I korpuso vidaus patalpų remontas, Kyviškių pagrindinėje mokykloje atlikti klasių, koridoriaus ir valgyklos remonto darbai. Mostiškių mokykloje-daugiafunkciame centre vyksta valgyklos remontas, o Vaidotų mokykloje-darželyje „Margaspalvis aitvarėlis“ atliekami virtuvės patalpų ir ventiliacijos tvarkymo darbai, laiptinių remontas, lietaus vandens nuvedimo vamzdžių keitimas. Baigtas Pagirių „Pelėdžiuko“ vaikų darželio ventiliacijos, kanalizacijos, sporto salės ir laiptinių remontas, Rukainių vaikų darželio pavėsinių remontas ir šaligatvių sutvarkymas, atlikti Buivydžių gimnazijos sporto salės ir katilinės remonto darbai. Egliškių šv. Jono Bosko gimnazijoje, Bezdonių „Saulėtekio“ pagrindinėje mokykloje ir Anavilio vaikų darželyje atlikti, o Lavoriškių Stepono Batoro gimnazijoje dar vyksta stogo remonto darbai. Baigti Dūkštų pagrindinės mokyklos avarinės būklės pastato griovimo darbai.

Aptvertos Bezdonių Julijaus Slovackio, Rukainių gimnazijų, Mostiškių ir Rudausių mokyklų-daugiafunkcių centrų teritorijos. Artimiausiu metu bus baigtos aptverti Zujūnų gimnazijos bei Buivydiškių vaikų darželio teritorijos.

Statomas Vilniaus rajono savivaldybės sporto mokyklos administracinis pastatas, baigtas rekonstruoti Nemenčinės gimnazijų stadionas.

**Rajono savivaldybės ugdymo įstaigų pastatų renovacijos, statybos-rekonstrukcijos ir remonto darbai 2017 metais**

|  |  |  |  |  |
| --- | --- | --- | --- | --- |
| Eil. Nr. | Įstaigos pavadinimas | Darbų pobūdis | Lėšų šaltinis | Orientacinė kaina, Eur |
| 1 | Marijampolio Meilės Lukšienės gimnazija | Išorės sienų, stogo šiltinimas | VB 76000 | 476000 |
| SB 400000 |
| 2 | Nemenčinės stadionas | Stadiono rekonstrukcijos darbai | SB | 400000 |
| 3 | Skaidiškių mokykla-darželis | Pastato sienų, stogo šiltinimas | VB 80000 | 380000 |
| SB 300000 |
| 4 | Nemėžio šv. Rapolo Kalinausko gimnazija | Vidaus patalpų modernizavimas | VB 270000 | 320000 |
| SB 50000 |
| 5 | Paberžės „Verdenės“ gimnazija | Priestato statyba | VB | 176539 |
| 6 | Mickūnų gimnazija | Šildymo sistemos keitimas ir vidaus patalpų modernizavimas | Lenkija 92000 | 174000 |
| SB 82000 |
| 7 | Vilniaus rajono savivaldybės sporto mokykla | Administracinio pastato statyba | SB | 117537 |
| 8 | Rukainių gimnazija | Vidaus patalpų modernizavimas, teritorijos aptvėrimas | SB | 116000 |
| 9 | Zujūnų gimnazija | Vidaus patalpų modernizavimas,  teritorijos aptvėrimas | SB | 115000 |
|  |  |  |  |  |
| 10 | Pagirių gimnazija | Vidaus patalpų modernizavimas | VB | 113340 |
| Santechnikos remonto darbai | SB | 22200 |
| 11 | Bezdonių Julijaus Slovackio gimnazija | Patalpų remontas, teritorijos aptvėrimas | SB | 110000 |
|  |  |  |  |  |
| 12 | Lavoriškių Stepono Batoro gimnazija | Stogo remontas | SB | 100000 |
| 13 | Valčiūnų gimnazija | I korpuso vidaus patalpų remontas | SB | 92000 |
| 14 | Riešės vaikų darželis | Pastato renovacija-rekonstrukcija | SB | 80000 |
| 15 | Mostiškių mokykla-daugiafunkcis centras | Valgyklos remontas, teritorijos aptvėrimas | SB | 80000 |
|  |  |  |  |  |
| 16 | Vaidotų mokykla-darželis ,,Margaspalvis aitvarėlis“ | Virtuvės, laiptinių remontas, lietaus vandens nuvedimo vamzdžių keitimas | SB | 60000 |
| 17 | Nemenčinės vaikų darželis | Fasadinių plokščių keitimas | SB | 50000 |
| 18 | Nemenčinės Gedimino gimnazija | Fasado dažymas | SB | 40000 |
| 19 | Kyviškių pagrindinė mokykla | Klasių, koridoriaus, valgyklos remontas | SB | 37000 |
| 20 | Dūkštų pagrindinė mokykla | Avarinės būklės pastato griovimas | SB | 35000 |
| 21 | Buivydiškių vaikų darželis | Vidaus patalpų remontas, teritorijos aptvėrimas | SB | 35000 |
| 22 | Anavilio vaikų darželis | Stogo keitimas | SB | 30000 |
| 23 | Pagirių ,,Pelėdžiuko‘‘ vaikų darželis | Vidaus patalpų ir kanalizacijos remontas | SB | 23000 |
| 24 | Buivydžių Tadeušo Konvickio gimnazija | Sporto salės remontas, katilinės remontas | SB | 18550 |
| 25 | Pagirių muzikos mokykla | Patalpų remonto darbai | SB | 18000 |
| 26 | Kabiškių mokykla-darželis | Virtuvės patalpų ir kanalizacijos remontas | SB | 17270 |
| 27 | Bezdonių ,,Saulėtekio‘‘ pagrindinė mokykla | Stogo remontas | SB | 17000 |
| 28 | Rukainių vaikų darželis | Pavėsinių remontas ir šaligatvių sutvarkymas | SB | 14000 |
| 29 | Sudervės Mariano Zdziechovskio pagrindinė mokykla | Vidaus patalpų remontas | SB | 10000 |
| 30 | Rudaminos Ferdinando Ruščico gimnazija | PVC pertvaros įrengimas | SB | 9303 |
| 31 | Rudausių mokykla-daugiafunkcis centras | Teritorijos aptvėrimas | SB | 6500 |
| 32 | Sužionių pagrindinės mokyklos ikimokyklinio ugdymo skyrius | Patalpų remontas | SB | 5000 |
| 33 | Šumsko pagrindinė mokykla | Biokuro sandėlio statyba | SB | 5000 |
| 34 | Egliškių šv. Jono Bosko gimnazija | Stogo remontas | SB | 5000 |
| 35 | Kalvelių „Aušros“ gimnazija | Tinkavimas, stogo remontas, bibliotekos sienų dažymas | SB | 1500 |
| **IŠ VISO:** | | | | **3309739** |
|  |  |  | SB | 2501860 |
| VB | 715879 |
| Lenkija | 92000 |

**II rajono švietimo prioritetas - Gerinti gimtųjų ir valstybinės kalbų ugdymo kokybę**

Praėjusiais mokslo metais rajone buvo teikiamas prioritetas gimtųjų ir valstybinės kalbų ugdymo kokybei gerinti. Tai davė dalinių rezultatų ir 2017 m. lenkų gimtosios kalbos PUPP rezultatai savivaldybės mokyklose pasiekti jau aukštesni (vidurkis - **7,23**) nei respublikoje (7,22). O lietuvių valstybinės kalbos PUPP savivaldybės mokyklose išlaikytas vienodai kaip ir respublikoje (savivaldybėje ir respublikoje vidurkis - **6,71**).

Tačiau lietuvių gimtosios (savivaldybėje vidurkis – 6,00, respublikoje – 6,49) bei rusų gimtosios (savivaldybėje vidurkis – 6,81, respublikoje – 7,70) kalbų PUPP rezultatai liko ir šiais metais blogesni nei respublikoje, nes ne viskas buvo padaryta keliant mokinių motyvaciją, įtraukiant tėvus į mokinių ugdymo procesą.

Geriausiai **lenkų gimtosios** kalbos PUPP laikė Buivydžių Tadeušo Konvickio (8,75), Paberžės šv. Stanislavo Kostkos (8,43) gimnazijų, Riešės šv. Faustinos Kovalskos (8,44) ir Eitminiškių (8,14) pagrindinių mokyklų mokiniai.

Geriausi **lietuvių valstybinės** kalbos PUPP rezultatai yraRiešės šv. Faustinos Kovalskos (8,67) ir Sudervės Marijano Zdziechovskio (8,29) pagrindinėse mokyklose, taip pat Visalaukės (7,80), Mostiškių (7,38) mokyklose – daugiafunkciuose centruose, Egliškių šv. Jono Bosko (7,31), Rukainių (7,29), Buivydžių Tadeušo Konvickio (7,13), Maišiagalos kun. Juzefo Obrembskio (7,09) gimnazijose.

Geresni nei respublikoje **lietuvių gimtosios** kalbos PUPP rezultatai yra tik Nemenčinės Gedimino (6,80) ir Paberžės ,,Verdenės“ (6,60) gimnazijose.

**Rusų gimtosios** kalbos PUPP rezultatai visose rajono savivaldybės mokyklose blogesni nei respublikoje.

Gimtųjų lenkų ir rusų kalbų mokyklinį brandos egzaminą kaip ir praėjusiais metais laikė ir išlaikė 100 proc. savivaldybės mokyklų mokinių.

Tačiau lietuvių kalbos ir literatūros valstybinio (savivaldybėje išlaikė 81,09 %, respublikoje – 89,04 %) bei mokyklinio (savivaldybėje išlaikė 91,16 %, respublikoje - 91,89 %) brandos egzaminų rezultatai šiais metais blogesni nei respublikoje. Per pakartotinę sesiją lietuvių kalbos ir literatūros mokyklinį brandos egzaminą laikė 72 savivaldybės mokyklų mokiniai, bet 4 iš jų neišlaikė.

Todėl 2017-2018 m. m. bus ir toliau teikiamas prioritetas gerinti gimtųjų ir valstybinės kalbų ugdymo kokybę rajono savivaldybės švietimo įstaigose: mokytojai ir toliau bus skatinami kelti profesinę kvalifikaciją, jiems organizuojami seminarai, vykdoma priežiūra.


**III rajono švietimo prioritetas – Sudaryti mokiniams galimybes dalyvauti įvairesnėse neformaliojo vaikų švietimo programose tenkinant jų poreikius**

**Neformalusis švietimas**


Siekiant sudaryti sąlygas mokinių kūrybiškumo bei saviraiškos poreikiams tenkinti, paskatinti mokinių popamokinį užimtumą, bendrojo ugdymo švietimo įstaigų mokiniams sudaryta galimybė neatlygintinai rinktis papildomas įvairias - kalbų, menų, sporto, sveikos gyvensenos, šokių, techninės kūrybos, pilietinio, socialinio, etninio ugdymo ir kitas - programas. Todėl 2016-2017 m. m. vienas iš rajono švietimo prioritetų buvo sudaryti mokiniams galimybes dalyvauti įvairesnėse neformaliojo vaikų švietimo programose tenkinant jų poreikius. 2016 m. II pusmetį įvairiose švietimo ir kultūros įstaigose buvo vykdomos 74 neformaliojo vaikų švietimo (toliau – NVŠ) programos, 2017 m. I pusmetį - 73 NVŠ programos, ir palyginus su 2016 m. I pusmečiu 2016-2017 m. m. NVŠ programų rajone padaugėjo beveik 3 kartus (2016 m. I pusmetį buvo vykdomos 27 NVŠ programos). 2016-2017 m. pradėtos vykdyti naujos NVŠ teatro, etnokultūros, gamtos ir ekologijos, futbolo ir tinklinio merginoms programos.

2017 m. I pusmetį neformaliojo vaikų švietimo krepšelio lėšomis finansuojamose neformaliojo vaikų švietimo programose iš viso dalyvavo 2294 Vilniaus rajono mokiniai. Palyginus su 2016 m. I pusmečiu, dalyvaujančių mokinių NVŠ programose 2017 m. I pusmetį padaugėjo beveik dvigubai (2016 m. I pusmetį dalyvavo 1313 mokinių). Visos NVŠ programos buvo vykdomos 47 Vilniaus rajono švietimo ir kultūros įstaigose, iš jų 21 savivaldybės gimnazijoje, 6 pagrindinėse mokyklose, 1 pradinėje mokykloje, 3 mokyklose - darželiuose, 1 vaikų darželyje, 2 mokyklose - daugiafunkciuose centruose bei Vilniaus rajono pedagoginėje psichologinėje tarnyboje, ir 2017 m. I pusmetį NVŠ programas vykdė beveik dvigubai daugiau įstaigų palyginus su 2016 m. I pusmečiu, kuomet dalyvavo tik 26 rajono švietimo ir kultūros įstaigos.

Populiariausios 2017 m. I pusmetyje buvo šios NVŠ programos: sportas (dalyvavo 710 mokinių, ir tai sudaro 31 proc. visų NVŠ programose dalyvaujančių Vilniaus rajono savivaldybės mokyklų mokinių), kalbos (370 mokinių, tai sudaro 16 proc.), menai (dailė, muzika, teatras, technologijos) (363 mokiniai, tai sudaro 16 proc.), choreografija ir šokis (311 mokinių, tai sudaro 14 proc.), informacinės technologijos ir techninė kūryba (195 mokiniai, tai sudaro 8 proc. visų NVŠ programose dalyvaujančių Vilniaus rajono savivaldybės mokyklų mokinių). Likusiose visose kitose programose (gamtos ir ekologijos, pilietiškumo bei socialinio ugdymo) dalyvavo 15 proc. mokinių.



Didžiausia neformaliojo vaikų švietimo programų pasiūla galėjo džiaugtis Rudaminos Ferdinando Ruščico (9 programos), Nemenčinės Gedimino (5 programos), Kalvelių ,,Aušros“ (4 programos) ir Paberžės ,,Verdenės“ (4 programos) gimnazijų mokiniai.



Pagal 2017 m. sausio 19 d. Lietuvos Respublikos švietimo ir mokslo ministro įsakymą

Nr. V-29 „Dėl Lietuvos Respublikos valstybės biudžeto lėšų, skirtų neformaliajam vaikų švietimui, 2017 m. paskirstymo pagal savivaldybes, patvirtinimo“, 2017 m. Vilniaus rajono savivaldybei skirta 190,5 tūkst. eurų NVŠ programoms vykdyti. Per 2017 m. I pusmetį iš viso buvo panaudota 134,9 tūkst. eurų, nes NVŠ programose per šį laikotarpį dalyvavo ypač didelis mokinių skaičius. Todėl šiems metams liko tik 55,6 tūkst. eurų ir NVŠ finansavimą 2017 m. II pusmetį galės gauti jau mažesnis vaikų skaičius. 2017-2018 m. m. Vilniaus rajono savivaldybė dalyvauti NVŠ programose teiks prioritetus vaikams iš socialiai remtinų šeimų bei turintiems specialiųjų ugdymosi poreikių, taip pat NVŠ teikėjams, kurių programos numato savo veiklos sklaidą ir pristatymą bendruomenei (koncertai, varžybos, šventės, konkursai, projektai).

**Panaudota NVŠ lėšų 2017 metais**

|  |  |  |
| --- | --- | --- |
| Mėnesiai | Panaudota lėšų | Vaikų skaičius |
| Sausis | 16395 | 1093 |
| Vasaris | 16380 | 1092 |
| Kovas | 34410 | 2294 |
| Balandis | 34320 | 2288 |
| Gegužė | 33420 | 2228 |
| **Iš viso:** | **134 925 Eur** |  |

Neformaliojo vaikų švietimo tikslas buvo sudaryti galimybes kiekvienam mokiniui, ypač turinčiam nepalankias socialines, ekonomines, kultūrines sąlygas namuose, turintiems specialiųjų ugdymosi poreikių pasirinkti jo poreikius atliepiančias įvairių krypčių neformaliojo vaikų švietimo programas.

Be NVŠ programų, dauguma Vilniaus rajono savivaldybės švietimo įstaigų neformaliajam švietimui skirtas valandas išnaudoja nuo 80 iki 100 proc. Mokyklose veikė daug įvairių meninių, sportinių, kalbų neformaliojo vaikų švietimo grupių, tačiau trūko programavimo, matematikos ir gamtamokslinės krypties neformaliojo vaikų švietimo programų.

**IV rajono švietimo prioritetas – Aktyviau dalyvauti prevencinėse programose ir projektuose**

**Prevencija**

Įgyvendinant švietimo prioritetą - aktyviau dalyvauti prevencinėse programose ir projektuose - visose Vilniaus rajono savivaldybės švietimo įstaigose buvo vykdomos įvairios socialinio emocinio ugdymo ir prevencinės programos: Gyvenimo įgūdžių ugdymo programa 1-10 kl. mokiniams, socialinių įgūdžių programa pradinių klasių moksleiviams, alkoholio, tabako ir kitų psichiką veikiančių medžiagų vartojimo prevencijos programa, psichoaktyvių medžiagų vartojimo prevencinė programa „Be iliuzijų“, paauglių socialinių įgūdžių ugdymo programa ,,Tiltai“, projektas ,,Antinikotininis klubas“, tabako, alkoholio ir narkotinių medžiagų vartojimo prevencijos programa ,,GYVAI“ 12-14 metų mokiniams, psichoaktyvių medžiagų vartojimo prevencijos mokymo programa tėvams bei kitos prevencinės programos. Taip pat rajono švietimo įstaigos dalyvauja tokiose tęstinėse ankstyvosios smurto ir patyčių prevencijos programose kaip „Zipio draugai“ 5-7 m. vaikams bei „Obuolio draugai“ ir „Įveikiame kartu“ 7-9 m. vaikams. Maišiagalos Lietuvos didžiojo kunigaikščio Algirdo gimnazija dalyvavo smurto ir patyčių prevencijos programoje OLWEUS ir rajone jau gavo sertifikuotą ,,**OLWEUS mokyklos**“ vardą bei prisidėjo prie OPKUS programos (OLWEUS programos kokybės užtikrinimo sistemos) vykdymo. Pagirių gimnazija ir Sudervės Mariano Zdziechovskio pagrindinė mokykla taip pat įgyvendino smurto ir patyčių prevencijos programą OLWEUS, o šiais mokslo metais prisidės prie jos kokybės užtikrinimo sistemos OPKUS vykdymo. Marijampolio Meilės Lukšienės gimnazija dalyvauja programoje „Paauglystės kryžkelės“ (Lions Quest gyvenimo įgūdžių ugdymo programa 5-8 klasių mokiniams). Be to, mokyklose vykdomos žmogaus saugos, rengimo šeimai ir lytiškumo ugdymo, sveikatos ugdymo, sveikos gyvensenos ugdymo 1-8 kl. mokiniams bei etninės kultūros programos.

Kaip ir kiekvienais metais Vilniaus rajono savivaldybės ugdymo įstaigos kovo pabaigoje prisidėjo prie „Vaikų linijos“ inicijuotos ,,Veiksmo savaitės BE PATYČIŲ“. Veiksmo savaitės metu buvo rengiami seminarai, užsiėmimai ir renginiai, orientuoti į patyčių prevenciją, dalintasi gerumo ir patyčių mažinimo idėjomis, skatintas draugiškumas, tolerancija bei pagarba vienas kitam.

Tačiau prevencinėse programose ir projektuose mokyklos, įgyvendindamos Lietuvos Respublikos švietimo įstatymo pataisas dėl smurto ir patyčių prevencijos, kurios įsigalios nuo šių metų rugsėjo 1 d., privalo aktyviai dalyvauti ir toliau, sudarydamos sąlygas **kiekvienam mokiniui** nuolat dalyvauti bent vienoje prevencinėje programoje. Kartu šis darbas įpareigoja mokytojus tobulinti ir savo kompetencijas kurti saugią mokymo(si) aplinką mokykloje.

**Projektinė veikla**

Vilniaus rajono savivaldybės švietimo įstaigos dalyvauja tarptautiniuose mokyklų partnerysčių projektuose ,,eTwinning“ bei ,,Nordplus“. Maišiagalos Lietuvos didžiojo kunigaikščio Algirdo gimnazija antrus metus dalyvauja Erasmus+ tarptautiniame strateginiame partnerystės projekte „Education Material Planning, Strategy and Tools for CLIL Education“, kurio tikslas yra skatinti profesinį tobulėjimą bei keitimąsi gerąja patirtimi. Marijampolio Meilės Lukšienės, Paberžės ,,Verdenės“, Rukainių gimnazijos dalyvavo projekte ,,Mokyklos - Europos Parlamento ambasadorės“. Saugesnio interneto savaitės metu Marijampolio Meilės Lukšienės gimnazija dalyvavo asociacijos ,,Langas į ateitį“ ir bendrovės ,,Microsoft Lietuva“ inicijuotame konkurse ,,Papuošk bibliotekos duris“ bei pateko į laimėtojų 10-uką respublikoje. Taip pat rajono mokyklos dalyvauja projekte ,,Visa Lietuva skaito vaikams“.

Sveikatą stiprinančių mokyklų tinklui priklauso 5 savivaldybės švietimo įstaigos: Pagirių gimnazija, Kyviškių, Sudervės Mariano Zdziechovskio pagrindinės mokyklos, Vaidotų mokykla-darželis ,,Margaspalvis aitvarėlis“ bei Nemėžio vaikų lopšelis-darželis. Nemenčinės Gedimino gimnazija ir Riešės vaikų darželis prisijungė prie Švietimo ir mokslo ministerijos bei Lietuvos vaikų ir jaunimo centro inicijuotos darnaus vystymosi įgūdžių formavimo programos „Darni mokykla“.

Projektai kaip vienas iš mokymosi metodų padeda išmokti praktiškai naudotis žiniomis, skatina mokinius mokymąsi sieti su tikrove, ieškoti sąsajų tarp daiktų ir reiškinių, pratintis dirbti grupėje kartu su kitais, sprendžiant vieną visiems aktualią problemą.

**2016-2017 M. M. ŠVIETIMO VEIKLOS PRIORITETAI**

1. Tęsti 2015-2016 m. m. prioritetą - Siekti geresnių mokinių mokymosi rezultatų;

2. Gerinti gimtųjų ir valstybinės kalbų ugdymo kokybę;

3. Sudaryti mokiniams galimybes dalyvauti įvairesnėse neformaliojo vaikų švietimo programose tenkinant jų poreikius;

4. Aktyviau dalyvauti prevencinėse programose ir projektuose.

* 1. **M. M. ŠVIETIMO VEIKLOS PRIORITETAI**

1. 1. Teikti kokybišką, praktine veikla besiremiantį, mokinius įtraukiantį ugdymą ir savalaikę mokymo(si) pagalbą kiekvienam mokiniui;

2. Gerinti gimtųjų ir valstybinės kalbų ugdymo kokybę (tęsiamas 2016-2017 m. m. prioritetas);

3. Tobulinti mokytojų saugios mokymo(si) aplinkos kūrimo mokykloje kompetencijas bei sudaryti sąlygas kiekvienam mokiniui dalyvauti patyčių ir smurto prevencinėse programose;

4. Skirti didesnį dėmesį mokinių pažintinei veiklai, stiprinančiai pilietines ir dvasines vertybes.